25.06.2007 17:10   Neli õde on tunginud peaministri kantseleisse ja keelduvad lahkumast. Üha rohkem streikijaid kinnitab, et on valmis alustama näljastreiki, vahendasid välisagentuurid.    Peaminister Jaroslaw Kaczynski keeldub õdedega läbirääkimisi alustamast enne, kui nad telklinnaku kõrvaldavad.    Esimesed telgid püstitasid õed valitsushoone esisele muruplatsile 19. juunil.    20. juunil ajas märulipolitsei õdede meeleavalduse kumminuiadega laiali, sest see oli politsei sõnul ebaseaduslik.    Streigivad ka Poola haiglate arstid, kes on alates 21. maist keeldunud osutamast muid kui hädapäraseid meditsiiniteenuseid.    Kuupalk on Poolas meditsiiniõel 290-340 eurot (4540-5320 krooni) ja arstil keskmiselt 395 eurot (6180 krooni).